Andalúsíubúar eru þekktir fyrir að kunna að njóta lífsins , eiga glaðar stundir og vera ekki alltaf á hraðferð heldur njóta augnabliksins hverju sinni . Markmið þessarar ferðar er að allir finni tíma til þess að slaka á í sjarmerandi umhverfi og hlaði orkustöðvarnar . Því er ferðin ekki uppsett með stífu prógrammi . Reynt er að finna jafnvægi á milli þess að heimsækja áhugaverða staði og frjáls tíma sem hver og einn getur notað að vild . Gist er í Ronda í 5 nætur á glæsilegu 4ra stjörnu hóteli „ Catalonia Reina Victoria “ þar sem finna má sundlaug og heilsulind . Í Granada er gist í 2 nætur á vel staðsettu hóteli í miðbæ Granada sem heitir „ La casa de la trinidad “ og síðustu 4 næturnar er gist í Malaga á „ Salles Malaga Centro “ sem er einnig fallegt 4ra stjörnu hótel með sundlaug ( morgunverður innifalinn á öllum hótelunum ) . Fararstjóri mun bjóða upp á göngutúra og afþreyingu í ferðinni en prógrammið er að mestu leyti valfrjálst og getur því hver og einn ákveðið hvort hann vilji fara með hverju sinni . Verð : 254.000 kr. á mann m.v. 2 í herbergi og 359.995 kr. á mann m.v. 1 í herbergiFararstjóri : Ása Marin Hafsteinsdóttir Flogið með Neos til Malaga á Spáni . Áætlað flugtak kl. 07:45 , lending kl. 14:15 að staðartíma . Frá Malaga til Ronda eru um 102 km og tekur um 1,5 klst. að aka þangað . Ronda er afar fallegur bær með u.þ.b. 36.000 íbúa . Bærinn er einn þekktasti fjallabær Málaga og er 100 metra há gjá sem klýfur bæinn í tvennt helsta kennileiti hans . Einnig er nautaatshringur Ronda talinn einn af elstu og merkustu nautaatshringjum Spánar . Þegar allir eru búnir að koma sér fyrir á hótelinu er rölt með fararstjóra um bæinn til að staðsetja sig og fá hugmyndir um hvað er hægt að gera í bænum í frjálsa tíma ferðarinnar . Frjáls dagur og gítartónlist inn í nóttina Á þessum fyrsta morgni í Ronda fer hver af stað inn í daginn á sínum hraða og nýtur þess að vera komin á þennan yndislega stað . Hægt er að slaka á með góða bók við sundlaugarbakkann , panta sér dekur í heilsulind hótelsins eða rölta niðri í bæ . Um sex leytið hittist hópurinn í móttökunni og gengur saman á sjarmerandi bar . Þar skálum við fyrir fríinu og öllu góðu í lífinu . Því næst höldum við á gítartónleika þar sem leikin eru bæði klassísk lög og flamenco . Eftir ljúfa tóna , sem sannarlega draga fram stemmingu Andalúsíu , verður í boði að fara með fararstjóra á tapasbar þar sem hægt er að smakka úrval smárétta sem kitla bragðlaukana ( tapasréttir ekki innifaldir – greitt á staðnum ) .